Mar Martínez: "S'ha de garantir un abordatge integral de les necessitats sanitàries dels infants amb pluridiscapacitat" - Nexe Fundació\nMar Martínez: "S'ha de garantir un abordatge integral de les necessitats sanitàries dels infants amb pluridiscapacitat"\nMar Martínez és infermera pediàtrica, terapeuta ocupacional i tècnic ortopedista. Des de fa 23 anys és infermera de l’Hospital Sant Joan de Déu i fa 20 anys que realitza les seves tasques diàries a l’Escola Nexe dedicant el seu dia a dia a l’atenció de l’infant amb pluridiscapacitat. També forma part del Banc del Moviment, un servei municipal que ofereix cadires de rodes, caminadors, crosses, llits articulats i altres productes de suport a persones amb discapacitat o dificultats de moviment, de totes les edats, residents a Barcelona.\nPer què és important la figura de la infermera en l’atenció dels infants amb discapacitat?\nLa salut és un aspecte íntimament lligat a la qualitat de vida dels infants amb pluridiscapacitat. La figura de la infermera escolar desenvolupa un paper molt important dins d’una escola, no solament pel treball en aspectes assistencials derivats de les necessitats dels alumnes amb greus discapacitats, sinó també amb aquelles que requereixen d’intervencions de salut puntuals per garantir una qualitat de vida, com per exemple, els sondatges o els problemes de glicèmies. A més, la infermera està capacitada per a l’educació en la promoció de la salut dels nens i adolescents, així com per vetllar i tenir cura de la salut de tota la comunitat educativa. A Catalunya no hi ha una regulació específica, que sí que existeix en altres comunitats de l’Estat, com per exemple Madrid, on pràcticament totes les escoles públiques compten amb aquest servei.\n“La fragilitat dels infants amb pluridiscapacitat fa inviable que puguin exercir els seus drets a una escolarització digna i adequada a les seves necessitats sense una infermera.” Mar Martínez\nDes de 1992, cada 3 de Desembre es celebra mundialment el Dia Internacional de les Persones amb Discapacitats. L’objectiu d’aquest dia és promoure els drets i el benestar de les persones amb discapacitat en tots els àmbits del desenvolupament. Així com, conscienciar a tothom de la integració d’aquestes persones en la vida política, social, econòmica i cultural.⠀⠀⠀⠀⠀⠀⠀⠀⠀\nLa definició clàssica de discapacitat fa referència a totes les persones que en algun moment de la vida presenten algun tipus de restricció o absència de capacitat per desenvolupar tasques quotidianes.⠀⠀⠀⠀⠀⠀⠀⠀⠀\nActualment, es considera la discapacitat com un estat que, derivat de la interrelació entre la individualitat i els factors contextuals, origina dificultats per fer efectiu el dret d’igualtat d’oportunitats.⠀⠀⠀⠀⠀⠀⠀⠀⠀\nDins aquest paraigua es poden diferenciar diversos tipus de discapacitat; ja sigui física, intel·lectual, de comunicació i parla, sensorial o derivada d’un trastorn mental.⠀⠀⠀⠀⠀⠀⠀⠀⠀\nEs calcula que, aproximadament, un 10% de la població mundial té algun tipus de discapacitat, això significa que hi ha més de 500 milions de persones que n’estan afectades.


Taller: Fronteres físiques i digitals – Stop Mare Mortum\nDimarts 28 Setembre 2021 - Dimarts 5 Octubre 2021\nApunta’t ara al taller online sobre Frontex i la seva actuació a les fronteres europees: transparència, rendició de comptes i resistències!\nAmb aquest taller volem compartir coneixements sobre l’actuació de grans corporacions, estats i de l’Agència Europea per a la Gestió de la Cooperació Operativa a les Fronteres Exteriors dels Estats membres de la Unió Europea (Frontex). Per a això analitzarem els sistemes de vigilància biomètrica en fronteres, la falta de transparència en les operacions i posarem el focus en com exercir el dret a saber, eines d’accés a informació i com usar-les amb casos pràctics per a ser resistència i demanar rendició de comptes.\nSessió I: 28 setembre 9.30h a 13.30h\nOrigen, evolució i expansió de Frontex. Elements del sistema o arquitectura de control de fronteres, i nòduls de problemes des de la perspectiva de la defensa de drets.\nResistència i rendició de comptes enfront de Frontex:esforços recents i fins avui a l’hora d’investigar a Frontex, impulsar la rendició de comptes i construir alternatives.\nTecnologies digitals i biomètriques: Quins sistemes intel·ligents ja ha desenvolupat Frontex, com funcionen i quins riscos comporten.\nSessió II: 5 d’octubre 9.30h a 13.30h\nAccountability: accés a la informació i transparència: com està regulada, per què no és fàcil obtenir accés a les actes + contracte? Quines empreses privades estan desenvolupant aquestes tecnologies?\nQuina informació podem sol·licitar? Per a què la farem servir? Com fer una sol·licitud d’informació?\nExercici pràctic: sol·licitant informació. Consells i “trucs” pràctics a l’hora de formular una sol·licitud d’informació. Trobar, formular i enviar una (o més) sol·licitud(s) d’informació\nSessió III: per confirmar per a aquelles persones que realitzin sol·licituds d’informació sobre la base de la sessió 2\nLuisa Izuzquiza: activista per la llibertat d’informació i coordinadora de campanyes a FragDenStaat. Realitza recerques, campanyes i litigis entorn de les polítiques europees de control fronterer, especialitzant-se en l’agència europea per al control de fronteres, Frontex.\nAna Valdivia: Investigadora d’intel·ligència artificial en processos migratoris al King’s College London, dins del projecte SECURITY FLOWS. Analitza l’impacte polític, tècnic i social que la datificació i els algorismes tenen sobre col·lectius històricament oprimits.\nDavid Moya: Professor de Dret Constitucional de la Universitat de Barcelona (UB). Expert i consultor extern per a institucions europees com la Comissió Europea i el Parlament Europeu, així com per a ONG nacionals i internacionals, en temes relacionats amb la migració i el refugi. Membre de la comissió jurídica de Stop Mare Mortum.\nSi t’interessa i voldries assistir-hi, inscriu-te en aquest formulari.\nReply on Twitter 1482303295653703681Retweet on Twitter 14823032956537036812Like on Twitter 14823032956537036812\nReply on Twitter 1482278152353337348Retweet on Twitter 148227815235333734818Like on Twitter 148227815235333734825\nReply on Twitter 1481882777016483843Retweet on Twitter 1481882777016483843130Like on Twitter 1481882777016483843124\nReply on Twitter 1481614447005380618Retweet on Twitter 14816144470053806189Like on Twitter 148161444700538061816


Enric Blasco (IDP): “Ens sentim molt identificats amb Sabadell” - Diari de Sabadell\nEnric Blasco (IDP): “Ens sentim molt identificats amb Sabadell”\nEl conseller delegat i soci fundador del grup d’enginyeria IDP, Enric Blasco, a les oficines de l’empresa a la Torre Millenium / LLUÍS FRANCO\nEl grup d’enginyeria IDP ha mantingut una línia de creixement constant des de la seva creació l’any 1998. Ara, l’empresa sabadellenca ha fet un salt endavant des de l’entrada del fons d’inversió Nazca Capital en el seu accionariat el juliol del 2020. Des de llavors ha comprat la gallega Indutec i l’andalusa Ecointegral (aquest gener) per tal de consolidar-se com una de les millors enginyeries de l’Estat.\nEl conseller delegat de la companyia, Enric Blasco, explica que amb la compra d’Ecointegral IDP incorporarà dues noves línies de negoci “estratègiques”: el sector energètic i les telecomunicacions. La intenció de l’enginyeria és tancar l’any 2022 amb 25 milions d’euros de facturació.\nQuina valoració feu a IDP del 2021?\nMolt positiva. IDP ha aconseguit consolidar el seu lideratge en la tecnologia BIM (Building Information Modeling) i ha passat a estar entre les quinze millors enginyeries de l’Estat. Dit això, el 2021 hem treballat en centenars de projectes de molts sectors diferents en 51 països de tot el món. Tenim ganes de seguir en aquesta línia i continuar creixent com hem fet al llarg de la nostra història.\nEl grup IDP compta actualment amb deu oficines repartides per l’Estat, una a Perú i una altra a Polònia / LLUÍS FRANCO\nQuins són els vostres projectes més destacats?\nD’entrada, ens estem encarregant del projecte més gran de la indústria alimentària a Espanya, que es tracta d’idear 22 plantes industrials per a BonÀrea. Seguidament, pel que fa al sector farmacèutic, actuem en les noves plantes industrials dels laboratoris Rovi –que fabriquen la vacuna Moderna– a Madrid i Granada. Així mateix, en el sector logístic també som líders, ja que, per exemple, tenim Amazon com a client. Quant al món del retail, estem desenvolupant botigues per a Inditex a tot Espanya.\nEl grup d’enginyeria IDP adquireix Ecointegral\nPer quin motiu heu comprat Ecointegral? Us permetrà seguir amb la vostra línia de creixement?\nEcointegral ens aporta dues línies de negoci que no teníem: el sector energètic i les telecomunicacions. Són sectors crucials que ens ajudaran a consolidar el creixement d’IDP. La compra d’Ecointegral és estratègica. Ens ajudarà a créixer més de pressa.\nObrireu línies de negoci noves aquest any?\nSí, a banda d’enfocar-nos en el sector energètic i les telecomunicacions, ens centrarem en el món del data center, que fa referència als centres de processament de dades. A Espanya només hi ha dues enginyeries especialitzades en aquest àmbit. La demanda existeix i no hi ha oferta.\nEnric Blasco apunta que IDP té previst facturar 25 milions d’euros l’any 2022, un 30% més que el 2021\nTu ets un dels socis fundadors d’IDP. Mirant enrere, com valores l’evolució de l’empresa?\nT’ho respondré amb una anècdota. Amb amics de la universitat vam crear IDP i vam llogar un despatx al carrer de Sant Llorenç. Les taules, les cadires i els ordinadors els vam haver de portar de casa. Per tant, mirant enrere no hauria imaginat fins on ha arribat IDP. Així i tot, sempre hem assolit els objectius marcats.\nQuina previsió de facturació teniu per al 2022?\nLa previsió de facturació per al 2022 és de 25 milions d’euros. És una xifra perfectament assumible. De fet, el 2021 ja vam aconseguir 19,3 milions d’euros d’ingressos, un 70% més que el 2020. Així mateix, el 2025 volem tenir una xifra de negoci de 50 milions d’euros.\nIDP continuarà exportant la marca Sabadell?\nVam néixer a Sabadell i ens sentim molt identificats amb la ciutat. En cap moment hem pensat a marxar de Sabadell. Sempre mantindrem el sabadellenquisme.\nTemes:diners, Enric Blasco, IDP


Salva Gomar: "Tan sols demanem igualtat amb altres àmbits com el cine o el teatre" | Blanquinegres.com\nMiguel Castells , 12 Novembre, 2020\nSalva Gomar insisteix en la importància del públic en el futbol base\nEl futbol base viu de l’aficionat. Els equips es sustenten gràcies als diners que s’ingressen en taquilles els dies de partit, ja siga per l’entrada o els diners que genera la vida que existeix al bar quan hi ha partit. Salva Gomar, president de la Federació Valenciana de Futbol, ha parlat hui en la tertúlia d’Onda Deportiva sobre la importància del públic en el futbol base. Estes han sigut les declaracions més rellevants:\nTan sols demanem igualtat amb altres àmbits com el teatre o el cine. Volem anar al teatre i també al futbol. No entenc per què en el cine està permés sent un espai tancat i en el futbol no pot haver-hi públic.\nLa conseqüència que no es puga entrar a l’estadi és que es formen aglomeracions fóra del camp, que finalment és pitjor, ja que no existeix distància de seguretat. Els pares porten als seus fills als partits i després es situen en llocs perillosos per poder veure el partit.\nEstàvem preparats per a esta situació. Existeix un protocol que ja es posà en pràctica en les primeres jornades i que funcionava.\nNo he rebut cap resposta de la Generalitat ni de Sanitat.\nEls equips amateurs viuen dels seus aficionats. Per exemple, tots els jugadors de l’Utiel no són d’Utiel, i el club amb els diners que es generaven els dies de partit pagaven la gasolina als seus jugadors. Hui és més complicat donar ixes facilitats.


Llíria i les seues bandes rendixen homenatge al compositor Andrés Valero i al director Pablo Sánchez | Ayuntamiento de Lliria\nLlíria i les seues bandes rendixen homenatge al compositor Andrés Valero i al director Pablo Sánchez\nLa Unió Musical i la Banda Primitiva van actuar anit en el tradicional festival de les festes de Sant Miquel\nUna vegada més, la capital del Camp de Túria va fer honor al seu títol de Ciutat de la Música, a l'acollir l'extraordinari Concert de Bandes emmarcat en el programa de la Fira i Festes de Sant Miquel 2017. La cita va tornar a donar l'oportunitat, a veïns i visitants, de disfrutar de la música de la Unió Musical i la Banda Primitiva de Llíria. La vetlada va servir també per a homenatjar dos grans músics valencians, Andrés Valero i Pablo Sánchez.\nLa Unió Musical, sota la direcció de Pablo Marqués, va interpretar les peces “Armando Serra” de Pablo Sánchez, “La Vall de la Murta” d’Andrés Valero i “Wait of the World” de Stephen Melillo.. En el cas de la Banda Primitiva, dirigida per Javier Enguídanos, van fer sonar les notes de El lugarico viejo” de Pablo Sánchez, “400 (2017-AV87)” d’Andrés Valero y “Wine-Dark Sea” de John Mackey.\nAndrés Valero compta amb un extens i brillant currículum professional. Des de 2004 ocupa una càtedra de composició en el Conservatori Superior “Joaquín Rodrigo” de València. Ha rebut importants premis i distincions. Les seues obres s'han interpretat i editat a la major part del món. A més, ha dirigit a nombroses bandes i orquestres, entre elles la Primitiva de Llíria.\nEn la carrera de Pablo Sánchez destaca, entre altres grans mèrits, haver dirigit la Banda Municipal de València, càrrec que va deixar l'any 2010. Però el que més unix a este director nascut a Paterna amb la ciutat edetana, és el fet d'haver estat encarregat de dirigir a la Unió Musical de Llíria en una de les seues millors èpoques artístiques.\nActuació de la Unió Musical


"L’Esbudellador de Whitechapel", al Teatre del Raval | Barcelona Cultura\n"L’Esbudellador de Whitechapel", al Teatre del Raval\nDel 17 de setembre al 2 de novembre, un musical recrea la història del primer assassí en sèrie mediàtic de la història moderna\nDesprés d’èxits com La Vampira del Raval, Goodbye Barcelona o Germans de sang, el Teatre del Raval programa ara un musical sobre els crims de Jack l’Esbudellador. L’Esbudellador de Whitechapel (la veritable història de Jack l’Esbudellador) és un musical escrit i dirigit per Oriol Estefanell i Marga Parrilla.\nL’obra, d’una hora i quaranta minuts de durada, compta amb cinc personatges relacionats amb els crims que es van produir entre agost i novembre de 1888 al barri marginal del Londres del moment, Whitechapel. Almenys cinc prostitutes van morir assassinades brutalment pel primer assassí en sèrie mediàtic de la història moderna, conegut com Jack l’Esbudellador pels seus mètodes. Malgrat els esforços de la policia i la gent del barri, l’assassí mai va ser descobert i el misteri ha passat als annals de la crònica negra, com un dels casos més controvertits de la història criminal.\nEl musical compta amb una banda de cinc músics sobre l’escenari, amb piano, violí, clarinet, violoncel i contrabaix. La música és de Josep Ollé i Sabaté i la direcció musical va a càrrec d’Esteve Costa i Ventura. Coreografiats per Ricard Molar, els cinc actors sobre l’escenari duen a terme aquesta intriga ambientada al Londres del segle XIX plena d’amor, traïcions i misteri.\nL’Esbudellador de Whitechapel es pot veure del 17 de setembre al 2 de novembre al Teatre del Raval, de dijous a diumenge. El preu de l’entrada és de 18 €. Per a més informació podeu consultar la pàgina web del teatre.\nHistòria fantasmagòrica al Teatre del Raval\nCarlos Vicente i Gerard Clavell interpreten 'La dona de negre', a partir d'una novel·la de Susan Hill.


'Memorial Lluís Díez', un homenatge merescut | Sindicat de Periodistes de Catalunya\nDijous passat 14 de novembre va ser inaugurada al Col·legi de Periodistes de Catalunya l'exposició fotogràfica Memorial Lluís Diez que l'SPC ha preparat com un dels actes de celebració del seu XX aniversari. La mostra està composada per dinou imatges de divuit fotoperiodistes de l'SPC més quatre més del mateix Lluís Díez cedides per la família. En l'acte d'inauguració van assistir-hi unes cinquanta persones entre amics i familiars i companys del sindicat, alguns dels quals eren els que han col·laborat en aquesta iniciativa. Hi van intervenir Anna Comas com a presidenta de la Comissió de Cultura del Col·legi, Dardo Gómez, expresident de l'SPC i amic personal del fotògraf; i Anna Torrebadella, vídua d'en Lluís. Va presentar l'acte Ramon Espuny, president de l'SPC.\nComas va agrair que l'SPC hagi fet aquesta exposició a la seu col·legial i va recordar la figura de Lluís Díez ja que en la fundació del sindicat tots dos van coincidir a les juntes executives dels primers mandats. Dardo Gómez va tenir un emotiu record per a qui havia estat el seu amic. A banda de lloar la seva categoria artística, va evocar la seva implicació amb el sindicat des del primer moment dedicant-se de manera particular i decidida –«fins i tot tossuda», en paraules de Ramon Espuny– a lluitar en defensa dels fotoperiodistes, especialment dels col·laboradors i free-lances, i pel reconeixement dels drets d'autoria del conjunt dels professionals de la informació. Anna Torrebadella va aportar aspectes més personals d'en Lluís explicant el paper de la ciutat de Paris –on va descobrir la seva autèntica vocació– en la seva formació com a persona i com a fotògraf. També va deixar constància de com havia ajudat companys i alumnes –va ser professor a la Universitat Politècnica de Terrassa i a l'Institut d'Estudis Fotogràfics de Catalunya (IEFC)– tant des del punt de vista laboral com professional. Un panell a l'exposició recull alguns d'aquests aspectes de la seva vida personal i professional de Lluís Díez. Espuny va assegurar que la intenció de l'SPC és que el Memorial tingui noves edicions en anys successius. El sindicat ja tenia en marxa aquesta exposició com un dels actes del XX aniversari i quan es va produir el decés del company Lluís va decidir donar a aquesta iniciativa el nom de Memorial Lluís Díez amb l'ànim que es converteixi en una cita periòdica en l'activitat de l'organització\nEls divuit fotoperiodistes de l'SPC que han participat en aquesta exposició a banda del mateix Lluís Díez, són: Alfredo Casas, Carles Fortuny, Cèlia Atset, Dany Caminal, Domènec Umbert, Genoveva Seydoux, Ivan Giménez, Joan Puig, Luis Tato, Lucas Vallecillos, Montse Riera, Pepa Vives, Ramon Costa, Roser Vilallonga, Santi Cogolludo, Susanna Saez, Tomas da Silva i Uge Ferradas. Tant Anna com Espuny van mostrar el seu agraïment a tots ells per la seva col·laboració en aquest homenatge al company Lluís Díez. La mostra és previst que estigui fins a final de mes al Col·legi perquè després pugui ser vista en altres ciutats catalanes.


Biosca vol optar a futures convocatòries de l'1,5% Cultural\nEl subdelegat del Govern a Lleida, José Crespín, ha visitat la torre del castell de Lloberola acompanyat de l'alcalde de Biosca, Josep Puig, per conèixer amb detall les intervencions de rehabilitació i conservació que s'han dut a terme fins ara i les actuacions pendents en una de les edificacions més antigues de la comarca de la Segarra i un dels castells preromànics més notables de Catalunya.\nL'alcalde de Biosca ha manifestat la voluntat del consistori d'optar a properes convocatòries del programa de l’1,5% Cultural del Ministeri de Transports, Mobilitat i Agenda Urbana (MITMA), destinat a la rehabilitació, conservació i millora del patrimoni històric nacional.\nPer la seva part, Crespín s'ha referit al programa de l'1,5% Cultura com a “una de les eines que el Govern d’Espanya posa a l’abast d’ajuntaments per optar a fons econòmics destinats a la recuperació i conservació del patrimoni històric dels municipis” i ha destacat que “aquestes intervencions acostumen a tenir un doble objectiu ja que a més a més de contribuir en la rehabilitació d’aquest patrimoni, les millores es converteixen en un element dinamitzador per als municipis”.\nS'ha de recordar que el passat mes de febrer l'Ajuntament de Biosca va iniciar obres de la tercera fase de consolidació de l'estructura de la torre medieval per evitar despreniments. L'actuació comptava amb un pressupost de 36.800 euros.\nRedacció - SEGRE / Foto: Subdelegació del Govern


Descarten fer concessions als ocupes de Reus\nValls pinta un mural contra les agressions sexistes en l’oci i la festa\nLa Diada de Sant Joan que tocarà el cel\nLa Popular de Valls celebra cent anys de "cultura i llibertat"\nL'Anada a Completes marca el punt àlgid de la Festa Major de Valls\nUn gran nombre de seus han obert avui les seves instal·lacions al públic amb motiu de l’inici de comptetició\nDiscreta afluència de públic a les competicions dels Jocs Mediterranis de Tarragona\nBallesteros assegura que "era materialment impossible" seleccionar el públic de la inauguració dels Jocs\nLa CUP fa mediació i el govern no els reconeix els requisits de vulnerabilitat\nAgents de la Guàrdia Urbana conversaven ahir amb els ocupes dels pisos ACN\nSocietat Enrique Canovaca / Reusdigital.cat\nDivendres, 11 Agost 2017 08:16\nContinua el conflicte per l’ocupació de pisos al carrer de Joan Coromines de Reus. Malgrat que la CUP va anunciar ahir, en roda de premsa, la seva mediació per reubicar les famílies en altres pisos buits del BBVA, el govern municipal va enviar un comunicat en el qual denunciava la “deslleialtat de la CUP” i on negava que les gestions cupaires siguin vàlides.\nEn aquest sentit, els serveis socials municipals ja havien atès representants dels ocupants il·legals, i a la nota s’assegurava que aquests “no reuneixen les condicions legals perquè se’ls reconegui la vulnerabilitat sobrevinguda que preveu la llei 24/2016”. A més, s’afirmava que només pot fer informes de vulnerabilitat als empadronats a Reus, un extrem que no es dona en aquest cas.\nD’aquesta manera, el consistori reusenc rebutjava, a la pràctica, la mediació dels cupaires amb una gestoria externa del BBVA, entitat que es troba en procés de traspàs de la titularitat dels habitatges. De fet, aquesta mediació només informa del procés per accedir a un lloguer assequible, però és l’Ajuntament de Reus qui vetlla pel compliment dels requisits. Des del BBVA també asseguraven no haver donat cap ordre per tallar el subministrament de l’aigua i la llum als ocupes.\nLa Piscina Municipal d’Altafulla obre les seves portes aquest diumenge\nL'alcaldessa de Tortosa serà la convidada d’honor de la Festa Major de Sant Pere de Reus\nERC Baix Camp escull quatre dones com a caps de llista per les municipals del 2019


El PP demana que no s’utilitzin els instituts per transmetre idees polítiques - El diari digital de Sabadell - iSabadell\nEl PP demana que no s’utilitzin els instituts per transmetre idees polítiques\nEl Partit Popular denuncia que aquests dies s’estan donant informacions i comunicats als escolars que transmeten idees polítiques. Gesa es refereix especialment a propaganda sobre la vaga educativa convocada aquests 27 i 28 de setembre pel Sindicat d’Estudiants.\nSegons el portaveu municipal del PP, Esteban Gesa, un número “considerable” de pares i mares de diferents escoles de Sabadell s’han queixat que s’està fent arribant a infants i adolescents missatges propagandístics favorables a la vaga educativa convocada en suport al referèndum de l’1 d’octubre.\nExigim que no s’aprofiti l’estada dels alumnes en un centre educatiu per a la transmissió d’uns valors o unes idees que només són compartides i defensades per uns determinats partits polítics i unes determinades entitats. És a dir que no són les compartides per tots els ciutadans i ciutadanes i que no estan recollides en les lleis bàsiques, que en Catalunya són l’Estatut i la Constitució”, diu Gesa.\nEl portaveu popular demana que a les escoles i instituts no hi hagi banderes, símbols, manifestos, informacions o propaganda d’un determinant pensament polític. “Només les que corresponen a institucions comunes” per evitar que es fragmenti la societat dins dels centres educatius i la societat catalana en general. Gesa ha posat en coneixement les queixes del regidor d’Educació, Joan Berlanga.\nFoto portada: pintada a l’IES Ribot i Serra, a Campoamor. Aquest dijous estava ja esborrada. Font: @sccensenymanent via Twitter.


AraMaó | Per què ens adherim a les concentracions i a la vaga del 8 de març\nPosted at 16:46h in Article, Nota de premsa\tby\taramaó 0 Comments\nLa bretxa social existent entre homes i dones fa necessari continuar donant un to reivindicatiu a la jornada\nLa nostra agrupació dona total suport a les mobilitzacions convocades per al proper 8 de març, Dia Internacional de la Dona, per tal que es visibilitzi la situació social que es viu i la forta desigualtat que existeix, encara, entre l’home i la dona en tot l’àmbit social i laboral. Així mateix, apel·la a la consciència de les dones a exercir el seu dret a vaga.\nUna mínima anàlisi social i estadística ens fa observar-ho amb aquesta perspectiva. El pes de moltes de les responsabilitats al si de la família les pren la dona: petició i excedència per a cura de fills, o bé de persones adultes al seu càrrec, però també dedicació de temps d’atenció a les altres persones o a les tasques domèstiques. A la vegada, la dona també pateix desavantatges en el món laboral, tant en la taxa d’ocupació, com en la qualitat dels contractes (parcials i temporals) com, també, en la diferència de salari.\nA tall d’exemple, hi ha dades que tenim a l’abast que ens mostren aquesta realitat i que no podem passar per alt. A les Illes Balears, les dones tenen un 41 % d’índex d’inactivitat, enfront al 29% dels homes. Els contractes temporals també afecten un 5% més a les dones. A la vegada, les dones ocupen el 76% de les feines a jornada parcial.\nPer altra banda, si tenim en compte els salaris, el sou mitjà d’una dona representa el 83% respecte al sou mitjà d’un home. Tinguem en compte que de mitjana una dona cobra 3.800 euros menys a l’any que l’home.\nSi agafam les dades de dedicació a la cura de familiars, també són ben\ndesoladores: el 90 % d’excedències per a la cura de fills són demanats per dones, que també representen el 77 % d’excedències per a cures de familiars.\nEls temps de dedicació diària a les diferents tasques ens aporten més informació, que podeu veure en aquest gràfic. En diferents espais d’activitats hi ha diferent desigualtat entre homes i dones, més o menys ajustat. En canvi, a la llar i família, la descompensació és manifesta: les dones hi dediquen més de dues hores més que els homes. En canvi, els homes dediquen més d’una hora més que les dones a la feina remunerada.\nNecessitam prendre consciència d’aquesta realitat i fer que aquest dia no sigui un pur tràmit de proclames. En aquest sentit, Ara Maó també prendrà part en el seguit d’actes organitzats entorn al 8 de març. De la mateixa manera, com a participants del Consell d’Igualtat de l’Ajuntament de Maó, donam suport a les activitats que organitza. La consciència per la justícia social és també una consciència feminista, i no ho volem perdre de vista.\naramao, democràcia, dignitat, dona, economia


Un any més i gracies a tots vosaltres, la crono de festa major "Memorial Antoni Rodriguez" va ser un èxit.\nAquest any, quasi una seixantena de participants de totes les edats i categories, ens varem concentrar com ja és habitual a l'inici de la riera de Pineda. Pels voltants de les 9 del matí, es va donar el tret de sortida, d'un en un i amb un minut de diferència, tothom i cadescú al seu ritme varem anar pujant la riera.\nAquest any, la força del vent era important però això, no resta que a la fi li dones més emoció i una dificultat afegida amb la qual els més competitius varen patir una mica més. Fora d'alguna punxada i el trencament d'alguna peça, no es varen produir incidents importants.\nAqui, en aquest mateix blog o bé a la nostra web podeu veure un recull de les fotografies i les classificacions finals tal i com varen quedar.\nSalut per a tots i fins l'any vinent.


Four-Bedroom Holiday home in Otterndorf 7 Otterndorf Alemanya - Ofertes d'hotels amb els MILLORS DESCOMPTES EN LÍNIA\nMés informació sobre Four-Bedroom Holiday home in Otterndorf 7\nAl visitar Otterndorf, vosté es sentirà com a casa a Four-Bedroom Holiday home in Otterndorf 7, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Four-Bedroom Holiday home in Otterndorf 7, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, Zones públiques amb Wi-Fi, aparcament de cotxes.\nGaudiu de les comoditats d'alta gama com ara banyera hidromassatge, aparell de televisió, TV satèl•lit/cable, reproductor de DVD/CD, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Four-Bedroom Holiday home in Otterndorf 7 és un lloc ideal d'estada pels viatgers que busquin encant, comfort i facilitat a Otterndorf.\nCal que informeu el Four-Bedroom Holiday home in Otterndorf 7 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.


La pandèmia voreja el milió de contagis i les 50.000 morts - À Punt\nLa pandèmia voreja el milió de contagis i les 50.000 morts\nInstitucions internacionals alarmen del risc alimentari en alguns països de l'Amèrica del Sud, com Haití i Bolívia, amb alts índexs de desnutrició.\nHabiliten un estadi esportiu per a donar refugi a migrants veneçolans sense llar durant la quarantena, aquest 31 de març a La Paz, Bolívia / David Mercado (Reuters)\n02 d'abril 2020 - 12:30\nFa dos dies, l’Organització Mundial de la Salut (OMS) avisava que les mesures de confinament no eren suficients per a frenar el coronavirus i que aquesta setmana podria superar el milió de contagis a tot el món i les 50.000 víctimes mortals. El temor és cada dia més real i, segons les dades oficials, a dia de hui s’han detectat 941.949 persones infectades i 47.522 defuncions. La xifra de persones recuperades, tot i això, quasi quadruplica les morts amb 195.929.\nEls Estats Units continuen liderant el rànquing de països afectats per la Covid-19, i acumula ja més de 216.722 contagis, quasi el doble que a Itàlia. El país mediterrani té diagnosticats 110.574 casos però supera el nord-americà en decessos (més de 13.000 davant de 5.137). En la llista que ofereix la Universitat Johns Hopkins, sobre l’evolució del coronavirus, els segueix Espanya amb més de 110.000 persones infectades i 10.000 morts. En quart, cinqué i sisé lloc se situen la Xina, Alemanya i França, respectivament.\nPerò des de l’OMS alerten que són els països en vies de desenvolupament els que més patiran les conseqüències de la pandèmia. Demanen que es condone una part del deute extern per a evitar així el col·lapse econòmic. “És essencial perquè puguen cuidar la seua gent i eviten el col·lapse econòmic”, va subratllar en una roda de premsa el director general, Tedros Adhanom Ghebreyesus, a més d’afegir que el Fons Monetari Internacional i el Banc Mundial secunden aquesta petició.\nTemor per la fam a Amèrica\nAmèrica inicia el segon mes de lluita contra el coronavirus amb els Estats Units com a principal focus de la pandèmia, i amb advertiments severs sobre la situació alimentària en alguns països llatinoamericans. “Països com Haití, Bolívia i Veneçuela presenten alts índexs de vulnerabilitat per ser economies de baix ingrés, una alta dependència de la importació d’aliments i una alta prevalença de la desnutrició”, ha constatat aquest dimecres l’Institut Interamericà de Cooperació per a l’Agricultura, que té la seu a Costa Rica. “A l’Amèrica del Sud i al Carib no tothom té els mitjans necessaris per a alimentar-se adequadament en un estat de quarantena i, especialment, els sectors més vulnerables com els xiquets, els majors i les persones de menys ingressos”, ha afegit.\nL’Equador demana una aliança global\nMentre les mesures s’endureixen al nord davant de l’avanç de la malaltia, al Brasil, la nació sud-americana més afectada (6.836 casos i 240 morts), el president Jair Bolsonaro carrega contra les quarantenes imposades per alguns governadors del seu país i suggereix una amenaça de desproveïment que el mateix Ministeri d’Agricultura nega. No obstant això, onze països d’aquest continent superen ja el miler de casos, entre ells, a més dels més afectats, els Estats Units i el Canadà, també hi ha Colòmbia, Mèxic, Panamà i l’Argentina.\nA l’Equador, el nombre de víctimes mortals ha passat de 75 a 93 en les últimes 24 hores, i el president, Lenín Moreno, ha demanat aquest dimecres una aliança global contra la pandèmia. “Hem de formar una verdadera aliança global per a mobilitzar l’enginy humà i la solidaritat”, ha manifestat.


SingularStays Comedias València Espanya - Ofertes d'hotels amb els MILLORS DESCOMPTES EN LÍNIA\nVestuario, 4, Ciutat Vella (Centre Ciutat), València, Espanya, 46003 - Veure al mapa\nDuplex Apartment with Balcony (6 Adults)\nMés informació sobre SingularStays Comedias\nSituat a Ciutat Vella (Centre Ciutat), SingularStays Comedias és el lloc perfecte per gaudir de València i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de València. Mentres estan allotjats en aquestes meravelloses instal.lacions, els clients poden gaudir de habitació familiar, ascensor.\nL'ambient de SingularStays Comedias es reflexa en cada habitació. aire condicionat, calefacció, balcó/terrassa, aparell de televisió, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. SingularStays Comedias és una elecció inteligents per a viatgers a València, i ofereix una estada relaxant i sense molèsties.\nNúmero d'Identificació Fiscal local / Llicència de lloguer: AT-36907-V, VT-36907-V, AT-336\nEn arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: AT-33491-V, AT-33654-V, AT-36907-V, VT-36907-V\nTots els tipus de viatgers (180)Parelles (64)Viatgers en solitari (19)Famílies amb infants petits (61)Famílies amb infants grans (3)Grups (33)


‘Iron Fist’: tampoc n’hi havia per tant\nPublicat el 30 març, 2017 per Jordi Taulats a Sèries | 0 comentaris\nComenço a mirar nova sèrie de Netflix Iron Fist sabent que la crítica l’havia vilipendiat, humiliat, menystingut, n’havia dit pestes i gairebé la insultava. I tot i així em disposo a mirar-la. No tinc costum de fer-ne gaire cas de les crítiques, només la del meu company bastard Jep Soler i, més que res, perquè ha demostrat que amb les seves recomanacions tenim més que menys els mateixos gustos cinèfils i serièfils —o seriòfils o com coi s’hagi de dir.\nIron Fist és la quarta sèrie en què Netflix i Marvel uneixen esforços. Després d’unes brillants temporades de Daredevil, una gran Jessica Jones i una passable Luke Cage, Marvel i Netflix ens porten les aventures de Daniel Rand (Finn Jones, Loras Tyrell de Game of Thrones), l’hereu d’una gran fortuna que, arran d’un accident aeri, és donat per mort. 15 anys més tard, un Daniel Rand amb aires de hipster budista, torna a Nova York per reclamar el que és seu i per restituir-ne el nom, però això no acaba d’agradar als Meachum, Joy (Jessica Stroup, The following) i Ward (Tom Pelhrey, Banshee), fills del soci del pare de Rand i amics de la infància de Daniel. A part d’haver de lluitar per restituir el nom de Rand, Daniel també haurà de fer front, amb l’ajuda de Collen (Jessica Henwick, una de les germanes Sand de Games of Thrones) a l’amenaça que suposa La Mano, el grup mafiós que vol inundar la ciutat amb una nova droga i que ja vam poder veure a Daredevil.\nIron Fist serveix per concloure el cicle de presentacions dels personatges de la pròxima sèrie de Marvel i Netflix, The Defenders. Si bé Iron Fist, per aquest humil personatge que escriu aquestes línies, no arriba als nivells de Daredevil i Jessica Jones, sí que ha superat Luke Cage, una sèrie que em feia més mandra de veure a cada capítol.\nIron Fist és, de les quatre, la més optimista, potser pel rotllo zen que aporta el personatge. Si Daredevil estava envoltada d’una foscor —típica també en els còmics—, Jessica Jones era un personatge cínic i Luke Cage cansava pel seu pessimisme, Iron Fist et dona aire fresc de tant en tant. Amb això no vull dir que sigui tot happy flowers ni traspuï felicitat per tots els porus, no ens passem.\nLa nova sèrie de Marvel i Netflix no és perfecta. Els personatges grinyolen, en cap moment sents simpatia ni empatia per Daniel Rand. Harold Meachum (David Wenham, Top of the Lake), el dolent de la sèrie, ni de bon tros arriba al Wilson Fisk de Daredevil ni al Kilgrave de Jessica Jones. I els girs de personatges que ara són bons ara són dolents ara tornen a ser bons tampoc hi ajuda. Tampoc és el que et venien: una sèrie d’arts marcials. Sí, hi ha kung-fu, ninges, karate, kenpo, misticisme oriental… però la veritat, les coreografies de les lluites deixen força a desitjar. Com diu el meu sensei Jep Soler: «Semblen una coreografia de l’esbart dansaire de Camprodon.»\nA veure, amics, Iron Fist no és rodona. Per ser la porta d’entrada de The Defenders la veritat és que s’ho podien haver mirat una mica més, però tampoc feu cas del que us diguin les crítiques, ni la crítica especialitzada ni la bastarda. A un servidor li ha servit per passar una bona estona entretinguda, que ja és molt més del que em va fer passar Taken.


Homenatge a Miguel Parreño\nEl passat dissabte,18 d'octubre es va realitzar un homenatge al nostre company i soci Miguel Parreño dins dels actes del XVIII Congrés de la Confederación Española de Fotografía que es va celebrar a Vilanova i la Geltrú, organitzat per la Federació Catalana de Fotografia.\nLliurament premis I concurs Fira de Comerç\nDijous 26 de juny es va realitzar el lliurament de premis del I concurs de la Fira de Comerç de Sant Adrià, l'acte va comptar amb la presència de la regidora de Promoció Econòmica, Filo Cañete, així com el president de l'Associació de comerciants de Sant Adrià, Pere Garcia.\nLliurament premis 6è Concurs Fotogràfic Mercat Medieval a Sant Adria\nDijous 3 de juliol es va realitzar el lliurament de premis del 6è Concurs Fotogràfic Mercat Medieval a Sant Adria, l'acte va comptar amb la presència del regidora de Cultura, Hugo Ferrer, la regidora de promoció econòmica, Ruth Soto, i el president de la Federació Catalana de Fotografia, José A. Andrés Férriz.\nLliurament trofeus temporada 2013/2014\nDijous 12 va relaitzarse el lliurament de premis corresponent a la temporada 2013/2014 de l'Agrupació. L'Acte va comptar amb la presència de l'alcalde de Sant Adrià, Joan Callau Bartolí, El President de la Federació Catalana de Fotografia, José A. Andrés Férriz, El regidor de cultura Hugo Ferrer, i la regidora d'urbanisme Ruth Soto.\nExposició de Josep Trafí a Fotoespai\nEl nostre soci Josep Trafí exposarà fins el 23 de maig una selecció d'imatges realitzades durant les nostres sessions d'estudi a la escola fotoespai, de la que en va ser alumne. I dimarts 13 de maig a les 12 hores realitzarà una xerrada al mateix espai.\nImatges de la diada de l'agrupació 4 de maig de 2014 a Castelló d'Empúries\nEl dia 4 de maig vàrem celebrar la tradicional Diada de l'Agrupació. La destinació va ser la població empurdanesa de Castelló d'Empúries, a continuació podeu veure algunes imatges de la vetllada:


Simplifiquem l’avaluació de l’any\nParets per guixar a l’oficina ARA\nA poc a poc ens encaminem cap als darrers dies d’aquest any tan estrany. Naturalment, la majoria de professionals intentem fer-ne un balanç personal. Treure’n el positiu i el negatiu i intentar veure com podem afrontar el proper any amb ensenyaments i energia renovades.\nHo fem a nivell personal, però en moltes organitzacions es fa també a nivell d’empresa. Són els caps els que fan un balanç de cadascuna de les persones dels seus equips. Algunes empreses en diuen “avaluació anual” i d’altres, més anglosaxones, “ appraisal ”. És l’examen particular que cada membre de l’organització passa a final d’any. En funció d’aquesta avaluació es decideixen els següents passos, el pla de formació, les promocions, la retribució...\nQue complicades seran aquest any aquestes avaluacions! Com les faran, els managers? La nostra gent, els nostres equips, han estat treballant amb els seus companys fins al març. Després, tancats a casa, teletreballant, fins al juny, i després... Després han fet de professionals, de pares, de professors improvisats de la seva canalla. Han fet de tot. I en la immensa majoria dels casos amb una maduresa i serenitat dignes de menció. ¿I ara els hem d’avaluar? ¿Ara els hem de recordar els seus punts forts i el que han fet bé, però també les seves àrees de progrés, eufemisme que sovint s’utilitza per dir el que no fan bé?\nDiuen que no diem prou la paraula gràcies. I potser tenen raó. Ens en fem un fart, en una etapa de la vida, de dir als nostres nens “què es diu?” perquè responguin “gràcies” als avis, als tiets, als amics, perquè aprenguin a utilitzar aquesta expressió d’agraïment. Repetita iuvant. Després, d’adults, ens n’oblidem sovint, de ser agraïts.\nAixí que en aquest any de pandèmia hauríem de simplificar l’avaluació. A la vida, només un excés és recomanable: l’excés de gratitud. Diguem gràcies a la nostra gent. Moltes gràcies!\nempresa avaluació pandèmia Covid-19


Carles Ribas fitxa per l'independentisme moderat del PNC de Marta Pascal - Diari de Girona\nCarles Ribas fitxa per l'independentisme moderat del PNC de Marta Pascal\nPoc més d'un mes després d'haver anunciat la marxa de l'Ajuntament com a regidor i portaveu de Junts per Catalunya, fa el pas al Partit Nacionalista de Catalunya, acabat de crear · La secretària general de la formació li dona la benvinguda a través de Twitter\njosep callol 24.08.2020 | 22:49\nCarles Ribas, dos dies després de conèixer-se que deixava l'Ajuntament de Girona. marc martí\nCarles Ribas, dos dies després de conèixer-se que deixava l'Ajuntament de Girona.\n«Mesos, dies, hores, anys... A mi la política m'entusiasma». Aquesta era la resposta de l'exregidor i exportaveu de JxCat a l'Ajuntament de Girona, Carles Ribas, quan en una entrevista a Diari de Girona se li preguntava si en sis mesos o un any podria estar en un altre partit. Doncs ha passat poc més d'un mes i ja ha anunciat, via Twitter -com fan la majoria de polítics en l'actualitat-, que s'adhereix al Partit Nacionalista de Catalunya (PNC) de Marta Pascal.\nEn una piulada, Ribas va fer pública ahir la decisió de tornar a la política, ja sigui com un senzill «militant» o, com auguren fonts properes al partit, amb alguna responsabilitat. El seu tuit pot ser interpretat de diverses formes; «M'he donat d'alta com a militant del Partit Nacionalista de Catalunya @Som_PNC amb voluntat de treballar per un projecte de mirada àmplia i per totes les persones que componen aquesta extraordinària Catalunya @martapascal». Però els qui el coneixen saben que a Ribas no només l'entusiasma la política, sinó que també l'apassiona.\nM'he donat d'alta com a militant del Partit Nacionalista de Catalunya @Som_PNC amb voluntat de treballar per un projecte de mirada amplia i per totes les persones que composen aquesta extraordinària Catalunya @martapascal\n— Carles Ribas Gironès (@carlesribas) August 24, 2020\nL'entrada o no al PNC va ser una de les qüestions que se li va plantejar dos dies després que aquest diari publiqués en exclusiva que deixava l'Ajuntament (16 de juliol de 2020). En una entrevista de Tapi Carreras, Ribas va negar negociacions o ofertes per entrar just acabat de crear PNC, tot i que va admetre que havia tingut converses amb persones de l'entorn de la formació de Pascal o, fins i tot, d'altres partits que no va anomenar.\nRibas deixava la porta oberta o ja tenia alguna cosa lligada? La resposta no està clara del tot. El que sí que està clar és que en aquell moment no volia quedar malament amb ningú, ni feia lletjos a escoltar possibles ofertes.\nSigui d'una manera o d'una altra, j a està al PNC i el futur (veurem si mesos, dies, hores o anys) ens dirà quines possibles responsabilitats li esperen a l'ara exregidor. El que no va faltar ahir són els missatges -com no, a Twitter- tant de benvinguda com de censura a l'anunci. Una de les primeres a reaccionar va ser la totpoderosa -o no tant- secretària general del PNC, Marta Pascal: «Benvingut! Em fa molta il·lusió que servidors públics com en Carles, que ha estat regidor de Girona, avui se sumi al @Som_PNC. És l'hora de construir plegats un partit útil també per tota la gent de les comarques gironines!».\nBenvingut! Em fa molta il.lusió que servidors públics com en Carles, que ha estat regidor de Girona, avui se sumi al @Som_PNC. És l'hora de construir plegats un partit útil també per tota la gent de les Comarques gironines! https://t.co/6l3JdzeXUN\n— Marta Pascal (@martapascal) August 24, 2020\nUna piulada també interpretable. Altres van ser més clares, sobretot les d'alguns tuitaires propers a les tesis de Junts per Catalunya que no li perdonen la seva marxa o més aviat que un mes després de fer-ho ja hagi anunciat el seu fitxatge per al PNC.\nDesavinences amb Madrenas i Puigdemont. Girona


Lloguer de Vaixells Lagoon - Top Sailing Charter\nInici > Lagoon\nLa drassana Lagoon té una reputació exemplar per la producció sense precedents de catamarans multi casc de vela i de motor. Aquesta drassana francesa va ser fundada durant l'any 1984 i fou una extensió directa de Jeanneau Technologies Avancées, el departament de competició de Jeanneau.\nLa història de Lagoon Catamarà està marcada per la recerca constant d'innovació, tant en l'àmbit tècnic com en l'estètic, per a la construcció d'unes embarcacions úniques. Amb un catamarà Lagoon gaudiràs de tot el luxe i la comoditat que vulguis durant les teves vacances al mar. No ho dubtis més i decideix-te a provar un catamarà Lagoon!\nLagoon 55 (4 cab)\nLagoon 570 (4 cab + 2 )\nL'any 1996 va significar un canviar per Lagoon Catamaran, ja que el grup Bénéteau va assumir el comandament i implementa l'ús del composite d'alta tecnologia en la fabricació de les seves embarcacions. Lagoon Catamarà ha establert la seva identitat gràcies a la construcció d'uns catamarans espaiosos i còmodes, una construcció que han imitat moltes altres drassanes, i per tenir una àmplia xarxa internacional de distribuïdors.\nLes característiques que més destaquen en un catamarà Lagoon són la resistència, la lleugeresa i la durabilitat, sense deixar de banda el luxe, l'atenció pels detalls i el confort. Si et decideixes per un catamarà Lagoon per als teus viatges, et beneficiaràs d'unes àmplies cobertes, de vistes panoràmiques i d'un disseny molt ergonòmic.\nLagoon catamarà ofereix una harmonia sense igual entre el seu interior i el seu exterior. Cada detall està pensat per oferir una experiència única, et sentiràs com a casa: gaudiràs d'una atmosfera càlida i casolana.


One-Bedroom Holiday home in Tvååker 2 Tvaaker Suècia - Ofertes d'hotels amb els MILLORS DESCOMPTES EN LÍNIA\nMés informació sobre One-Bedroom Holiday home in Tvååker 2\nSi el que està buscant és per un hotel ben situat a Tvaaker, no busqui més enllà de One-Bedroom Holiday home in Tvååker 2. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, One-Bedroom Holiday home in Tvååker 2 és compromet a que la seva estada sigui el més còmoda possible. Les carecterístiques més important de l'hotel inclouen aparcament de cotxes.\nGaudiu de les comoditats d'alta gama com ara aparell de televisió, reproductor de DVD/CD, nevera, renta vaixelles, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de One-Bedroom Holiday home in Tvååker 2 la base perfecta per a gaudir de la seva estada a Tvaaker.


El PSOE porta al ple del Consell una iniciativa que demana una avaluació del benestar de la ciutadania i l’elaboració d’un Pla d’Inclusió Social - Psoe Menorca\nEl PSOE porta al ple del Consell una iniciativa que demana una avaluació del benestar de la ciutadania i l’elaboració d’un Pla d’Inclusió Social\nLa consellera del Grup Socialista Noemí Gomila presenta al ple insular de maig una moció relativa a l’augment de la pobresa a Menorca. En aquesta iniciativa, derivada de la interpel·lació del passat plenari, Gomila formula 3 punts d’acord.\nEn el primer s’insta a l’equip de govern “a treballar des de totes les Conselleries per a dur a terme una avaluació sobre el benestar de la ciutadania, que s’ha de dirigir des de la Conselleria de Benestar Social i Joventut, per tal d’identificar la problemàtica de la pobresa a Menorca.”\nEl segon punt es reclama a l’executiu insular que ofereixi “un marc de col·laboració i participació a les entitats d’iniciativa social que lluiten contra la pobresa i l’exclusió, mitjançant l’elaboració d’un Pla d’Inclusió Social a Menorca.”\nFinalment el tercer pretén que el Ple del Consell Insular de Menorca es comprometi “a garantir la igualtat d’oportunitats pels ciutadans de Menorca en el procés de recuperació econòmica vetllant per la equitat i responsabilitat en la defensa de la dignitat humana de les famílies menorquines.”\nEn l’argumentació de la moció la consellera Socialista recorda com durant el debat que es va produir en el darrer plenari com a conseqüència de la interpel·lació, “es va posar de manifest la preocupació per l’augment considerable de la pobresa a la nostra illa i la manca de fórmules que permetin l’eliminació d’aquesta situació.”\nGomila també exposa com en el transcurs del debat del mes passat “la Consellera interpel·lada va deixar clar que per resoldre les problemàtiques en Benestar Social s’ha de fer feina de forma transversal des de totes les àrees de gestió d’aquesta institució, manifestació compartida des del Grup Socialista. De fet Gomila expressa la disposició “a col·laborar per arribar a una fórmula que ens permeti resoldre de forma certera les conseqüències tan brutals de la crisi econòmica i de les polítiques d’austeritat que no han servit per millorar les dades, sinó tot el contrari.”\nFinalment la part expositiva de la moció fa referencia al convenciment que el “treball compartit, el debat i el consens entre totes les forces polítiques, així com la consideració de la tasca i dedicació de les entitats socials, ens poden dur al camí més encertat per resoldre una situació mai viscuda a Menorca en democràcia, i amb unes greus conseqüències pel futur del nostre benestar com a ciutadans d’un territori cohesionat, solidari i amb gran fortalesa familiar i comunitària.”


Si tens problemes per gravar un disc a l’app Música del Mac - Assistència d'Apple\nSi tens problemes per gravar un disc a l’app Música del Mac\nA l’app Música del Mac, fes una de les accions següents si tens problemes per gravar un CD o DVD:\nVerifica que estàs provant de gravar una llista de reproducció (una llista de cançons). No és possible gravar un disc directament des de la biblioteca musical, la ràdio, una llista de reproducció compartida ni des de l’iPod. Per obtenir instruccions, consulta Crear una llista de reproducció.\nSi selecciones Arxiu > “Gravar la llista al disc” però no passa res o s’hi graven cançons equivocades, comprova que les cançons que vols gravar al disc tenen una marca de selecció al costat.\nSi no es mostren caselles al costat de les cançons, selecciona Música > Preferències, fes clic a General i comprova que l’opció “Caselles de selecció de la llista de cançons” està seleccionada.\nComprova que hagis escollit el format de disc correcte. Per crear un CD amb qualsevol tipus d’arxiu d’àudio compatible amb l’app Música (MP3, AAC, AIFF, etc.), prova de seleccionar “CD o DVD de dades”. Si la llista de reproducció que intentes gravar conté arxius AAC, comprova que no hagis seleccionat “CD d’MP3”.\nSi la llista de reproducció conté compres efectuades a l’iTunes Store amb protecció DRM (Gestió de Drets Digitals), és possible que hagis superat el nombre de vegades (set) que pots gravar la llista de reproducció. Consulta Drets d’ús relatius a les compres a l’iTunes Store.\nSi la gravació d’un CD s’atura a una cançó determinada, és possible que la llista de reproducció contingui compres a l’iTunes Store que no s’han autoritzat per reproduir-se a aquest ordinador. Per donar autorització a l’ordinador, fes doble clic a la cançó seleccionada (la cançó on s’ha aturat la gravació del CD) i introdueix la informació del compte amb què es va comprar. Pots autoritzar fins a cinc ordinadors simultàniament. Consulta Autoritzar un Mac per reproduir‑hi les compres efectuades a l’iTunes Store.\nSi l’ordinador o la pantalla entren en repòs mentre estàs gravant un CD, prova de configurar l’ordinador i la pantalla de manera que s’esperi més abans d’entrar en repòs. Selecciona el menú Apple > Preferències del Sistema i fes clic a Economitzador.\nSi un CD gravat “salta” quan el reprodueixes a una unitat de CD-RW externa, prova de reproduir-lo a una unitat interna o a un equip estèreo.\nSi no aconsegueixes gravar el CD i la unitat externa deixa de respondre, apaga-la i reinicia-la.\nPer crear un CD d’àudio, comprova que tens una unitat Apple Combo o SuperDrive. Algunes unitats de CD-RW d’altres fabricants també ofereixen compatibilitat. Si després de seleccionar Arxiu > “Gravar la llista al disc” la teva unitat es mostra al costat de “Gravadora de CD”, vol dir que és compatible.\nPer obtenir més informació sobre solucions de problemes, ves al lloc web de suport de l’app Música.


Aprendre jugant i en moviment amb el suport de la tecnologia és possible gràcies a les moltes opcions que ens ofereixen els jocs interactius. A Park’s et facilitem propostes interactives per estimular l’aprenentatge a través del joc.\nLÜ és una eina educativa interactiva, un espai inclusiu i transversal d’aprenentatge que permet exercitar la condició física i mental de manera divertida i motivadora.\nDissenyada per funcionar de manera polivalent, el projector LÜ promou el treball en equip, l'aprenentatge, les relacions interpersonals, la salut i el benestar. Conté una sèrie de jocs que es van actualitzant, per a ser gaudits tant per petits com per grans.\nEls jocs interactius també poden practicar-se a l’aire lliure, per això us proposem la nostra línia de jocs outdoor plens de sons, música, llums, i alguns fins i tot de contes. Trobaràs diversos jocs de paret interactius, un gronxador i balancí amb sons i llums, estructures multijocs, així com plataformes musicals per fer ballar i cantar als petits. entre d'altres.


Aturem el PlanEspoli\nLes joventuts d'Esquerra Republicana de Catalunya a Lleida han presentat la campanya "aturem el planEspoli" la que critica la política econòmica del Govern Espanyol encunyada amb el planE.\nDurant la presentació de la campanya el portaveu de la formació independentista a la ciutat de Lleida, Gabriel Ramon, ha exposat els motius pels que s'ha engegat aquesta campanya i ha afirmat que "El PlanE a més de no fomentar l'economia productiva ni buscar el valor afegit, és un pla de caràcter electoralista, adreçat a salvar el poc prestigi que li queda al Govern Espanyol". A més, el portaveu de les JERC també ha manifestat que "els diners amb que es paga aquest pla no són pas cap generositat de Madrid, sinó que provenen directament de l'espoli fiscal".\nDurant l'acte, també s'ha cobert el plafó publicitari del PlanE amb un cartell de la campanya engegada per les JERC, en el que es podia llegir "Espanya et pren 3000 € a l'any, no cal que els donis les gràcies".\nAquesta campanya, a més dels cartells ja esmentats, també disposa d'una web on s'hi aniran penjant articles de diferents persones expertes en la matèria on es posaran de manifest els diferents aspectes negatius del PanE.\nURL CURTA: https://joventrepublica.cat/url/170555


Neix el FestiSport, un esdeveniment esportiu inclusiu, solidari i sostenible, amb més de quaranta activitats\nNeix el FestiSport, un esdeveniment esportiu inclusiu, solidari i sostenible, amb més de quaranta activitats\nUnes vint-i-cinc disciplines esportives i una quarantena d’activitats, entre exhibicions, classes, competicions, escape rooms... Aquesta és l’oferta del FestiSport que neix amb la vocació de ser un aparador de l’oferta esportiva del país, amb la participació de clubs i federacions. “La intenció és cobrir un espai que creiem que és important, oferint un festival adreçat al públic familiar perquè els infants coneguin diferents disciplines esportives i les entitats es puguin promoure i fer inscripcions in situ”, explica el conseller d’Educació, Joventut i Esports, Kevin Poulet.\nDissabte també obrirà les portes el VideSport, el mercat de roba i material esportiu, que enguany s’emmarca dins aquest esdeveniment global. Hi haurà una dotzena de parades amb tot tipus de productes relacionats amb l’esport, amb l’objectiu de fomentar la reutilització i el reciclatge.\nEl FestiSport és un festival obert a tothom i amb una clara vocació inclusiva, fomentant la integració de les persones amb diversitat funcional. Per això hi haurà activitats com un taller d’escalada amb oclusió ocular o un partit de golbol, un esport paralímpic.\nPoulet també ha remarcat la vessant participativa del FestiSport, amb la implicació de les escoles de la Massana que han participat en la tria del nom de la mascota del FestiSport. El dissabte, durant l’acte inaugural, es donarà a conèixer la proposta guanyadora.\nLa programació completa es pot consultar a la web www.lamassana.ad o al canal de Telegram del Comú de la Massana.


blocdenkbrota: Refugiada Poètica\nPenso que no cal presentar a Claire Ducreux, aquesta ballarina d'aparença fràgil i menuda; ja és prou coneguda en els ambients teatrals, apart que quasi tots ens hem enamorat d'ella al llarg de les seves actuacions. Avui a La Seca he vist Refugiada Poètica, que ja havia passat pel Mercat de les Flors.\nL'espectacle comença amb l'entrada d'una noia que es protegeix de la neu amb un paraigua. Per la manera de vestir sembla una vagabunda, una sense sostre, però el seu rostre reflexa una pau envejable. Sí, viu al carrer i el seu entorn són unes tanques de les que es posen per protegir les obres, però se la veu feliç i dansa i interactua amb elles, encoixinada per una música suggerent. Sembla que només te un amic, un estàtua que presideix la plaça o el carrer.\nL'espectacle és sense paraules, ja que no li calen per transmetre un munt de sensacions: tendresa, poesia, sensibilitat, generositat, tot expressat amb el cos. Dansa, mim, clown, circ, són disciplines que domina a la perfecció i les utilitza amb saviesa, dosificant-les fins a crear l'ambient màgic necessari per transportar als espectadors a una mena de cel que flota al nostre voltant, ajudat per unes bosses de plàstic que si volen, creant un efecte realment notable. Se'm fa difícil explicar amb paraules el que la Claire ens ha transmès sense fer-ne servir ni una. Em fa por no saber-me explicar i espatllar-ho tot, però ho intento.\nA mig espectacle reclama la col·laboració del públic, començant per una noia a qui regala el seu abric ratat. Juguen una estona, s'agafen de les mans, es miren tendrament i s'abracen, i es tornen a abraçar... L'envia al seu seien amb l'abric regalat, però es posa a nevar altra vegada i la Claire te fred i busca a l'espectadora i amb ulls suplicants li demana l'abric. la noia torna a baixar... i així fa sortir fins a tres espectadors que actuen com a professionals al costat de la clown, que no força a ningú, amb un gran respecte, però amb una habilitat que fa que els escollits la segueixin embadalits i ho facin rebé.\nUna banda sonora de David Moreno, Jorge Sarraute i Mayte Martín ha donat el contrapunt sonor a cada moment de l'obra. La il·luminació de Nani Valls i Rafael Roca ha creat l'ambient adequat per a cada part de l'obra. La creació i direcció és de la mateixa Claire Ducreux, excel·lent.\nNo dic res més perquè, com he dit abans, tinc por d'espatllar la màgia que he viscut. Hi ha hagut moments que m'ha emocionat, especialment per la tendresa que m'ha transmès. Penso que és la paraula que millor defineix l'espectacle: tendresa.\nLa Sala Joan Brossa plena d'un públic atent i embadalit que quan ha acabat ha embogit aplaudint i aplaudint. Tots hem sortit mot satisfets. Si no l'heu vist, només us queda fins aquest diumenge, i un advertiment: tot i que al llarg de l'obra neva més d'una vegada, no patiu; és un espectacle molt i molt càlid. Aneu-hi, val molt la pena.\nEtiquetes de comentaris: Claire Ducreux, La Seca Espai Brossa, Refugiada Poètica


El TecnoCampus Mataró fomentarà projectes emprenedors de recerca\nCOL·LABORACIÓ AMB EL CONSORCI SANITARI DEL MARESME\nEl Consorci Sanitari del Maresme i la universitat ja col·laboraven prèviament en l'àmbit de la docència i les pràctiques dels diferents graus universitaris\nEl conveni defineix camps d'actuació com el suport a les 'start-ups', la col·laboració mútua en el desenvolupament o la millora del posicionament territorial\nMataró - Dimecres, 23/09/2020 - 15:49\nLa Fundació TecnoCampus de Mataró i el Consorci Sanitari del Maresme han signat un acord de col·laboració per fomentar projectes emprenedors de recerca i creixement empresarial en l’àmbit de la salut.\nLes dues institucions ja col·laboraven prèviament en l’àmbit de la docència i les pràctiques dels diferents graus universitaris.\nL’objectiu d’aquesta nova aliança és fomentar la col·laboració en recerca aplicada i emprenedoria entre investigadors del consorci, així com els centres universitaris i les ‘start-ups’ vinculades al territori.\nEls àmbits de col·laboració\nEn el conveni signat s’estableixen diferents àmbits de col·laboració: el suport a les ‘start-ups’ i empreses del ‘hub’ en salut del TecnoCampus, la col·laboració mútua en el desenvolupament de programes emprenedors impulsats per les dues entitats o millorar el posicionament territorial.\nS’està treballant en la definició dels protocols per possibilitar a les ‘start-ups’ del TecnoCampus l’ús d’equipaments i recursos del Consorci Sanitari per realitzar assajos clínics, expliquen les dues entitats.\nD’altra banda, en el sector de la docència es preveu la creació d’una càtedra universitària de titularitat compartida, destinada a la millora del desenvolupament econòmic i social del sector de la salut a la ciutat de Mataró.


RadioBCN Estación Mediterránea ABF: Jornada d'Història "La premsa d'Esquerra Republicana de Catalunya (1931-1975)" - Barcelona, 30 de octubre\nJornada d'Història "La premsa d'Esquerra Republicana de Catalunya (1931-1975)" - Barcelona, 30 de octubre\n9:30 Acreditacions i lliurament de material\n10 InauguracióAgustí Alcoberro, director del Museu d’Història de Catalunya.Eugeni Giral, director del Departament de Periodisme i Ciències de la Comunicació de la UAB.Josep Maria Figueres, professor titular d’història del periodisme de la UAB. Joan Ridao, president de la Fundació Josep Irla.\n10:15 Ponència “Panoràmica de les publicacions d’Esquerra”Josep Maria Cadena, periodista i estudiós de la premsa catalana.\n11 Pausa cafè\n11:15 Ponència “Els periodistes d’Esquerra”Josep Maria Casasús, degà de la Facultat de Comunicació de la UPF.\n12 Comunicacions sobre la premsa d’EsquerraRelatora: Carme Ferré, professora de comunicació de la UAB.\n16 Conferència "La premsa republicana com a mirall i projecció d’una força política"Albert Balcells, catedràtic d’història contemporània de la UAB.\n16:45 Taula rodona “La premsa política avui”Modera: Josep Vall, director de la Fundació Josep Irla Gerard Baró, editor d’Avant (PCC) Núria Cadenes, membre del consell de redacció de Lluita (PSAN) David Cid, director de Treball (ICV) David Madí, secretari executiu de Comunicació i Estratègia de CDC. Ignasi Llorente, editor d’Esquerra Nacional (Esquerra) Joana Ortega, vicepresidenta executiva de Comunicació, Imatge i Portaveu d’UDC. Antoni Poveda, director d’Endavant (PSC)\n18:15 Cloenda Joan Puigcercós, president d’Esquerra\n18:30 Fi de la Jornada\nPublicado por Maria Jose Barreiro Lopez de Gamarra en miércoles, junio 10, 2009


45 anys sense Salvador Puig Antich - La Forja\n45 anys sense Salvador Puig Antich\nmarç 1, 2019 | Sense categoritzar\nAquest dissabte 2 de març es compleixen quaranta-cinc anys de l’assassinat de Salvador Puig Antich a la presó Model de Barcelona a mans de la dictadura franquista. Puig Antich va ser jutjat per un tribunal militar i executat amb el garrot vil. Va ser un militant anarquista del Moviment Ibèric d’Alliberament (MIL per les seves sigles en castellà), on treballà en la seva branca armada.\nDesprés de l’auto-dissolució de l’organització llibertària el 1973 la policia inicià una gran ofensiva contra la seva antiga militància. Puig Antich fou acusat de la mort d’un sub-inspector. Les investigacions de la brigada politicosocial van progressar gràcies als interrogatoris amb tortures contra els joves militants.\nQuaranta-cinc anys després cal recordar la figura de Salvador Puig Antich. Fill d’una família perdedora de la guerra civil, que havia vist com la seva vida transcorria en un món on els vencedors imperaven el sistema educatiu franquista no va aconseguir dissoldre el món nou que portava al cor. Molt jove començà la seva militància sindical i poc després evolucionà cap l’anarquisme. La implicació política i social de Puig Antich esdevé un referent per al jovent revolucionari català, així com la solidesa de les seves conviccions.\nQuaranta-cinc anys després del seu assassinat i vuitanta anys del final de la guerra civil cal reflexionar entorn l’Estat espanyol actual. La transició cap a la democràcia fou un procés històric que va permetre la pervivència de les estructures fonamentals de la dictadura franquista, com és el cas dels aparells judicials i les forces i cossos d’(in)seguretat de l’Estat. La democràcia actual no és més que una nova dictadura de classe, burgesa. On els interessos de les classes dirigents tant catalanes com espanyoles passen per sobre dels anhels i voluntats dels pobles. Es tracta d’un Estat que no concep cap altra forma d’organització de l’economia que no sigui capitalista. Així com un Estat el marc nacional i l’administració del qual són imperialistes.\nTal i com diu la Comissió 45 anys de l’assassinat de Puig Antich: «Avui encara, 45 anys després de la seva mort, el seu record viu en tots aquells i aquelles que combatem la dominació que exerceix el capital i els seus lacais en totes les seves formes. La seva memòria, la seva vida immolada, enlaira i ennobleix aquesta lluita desigual però inevitable, irrenunciable contra les formes de dominació del capitalisme autòcton i global i dels seus servidors, envers el nostre alliberament real, individual i social.»\nPaïsos Catalans, 1 de març de 2018


Més de 160 bloguers visitaran Andorra en el marc del Travel Bloggers Meeting 2016 - FÒRUM.ad\nMés de 160 bloguers visitaran Andorra en el marc del Travel Bloggers Meeting 2016\nel: 14/04/16 14:55\nDesprés de celebrar-se en ciutats tan importants com ara Sevilla, Madrid, Barcelona, Màlaga i Tarragona, entre altres, Andorra es convertirà, del 20 al 22 de maig, en la seu del Travel Bloggers Meeting 2016. Aquesta cita, que segons una de les organitzadores de l’esdeveniment, María Victoria, “és una trobada distesa entre companys”, acollirà més de 160 bloggers procedents majoritàriament de Catalunya -43% dels participants-, però també d’altres províncies d’Espanya, així com una petita minoria -5%- de bloguers internacionals i dos d’andorrans. Tal com ha indicat Victoria, amb aquesta iniciativa, que any rere any es va consolidant augmentant el nombre de participants i la conseqüent repercussió, es pretén que “cada bloguer, a partir d’una agenda d’activitats feta a mida en funció dels seus interessos, que alhora són els mateixos de la seva audiència, faci de prescriptor del destí en concret”.\nEn aquest sentit, la directora de Màrqueting i Comunicació d’Andorra Turisme, Noemí Pedra, ha explicat que, amb la col·laboració de diferents empreses i els comuns de totes les parròquies, “s’ha proposat un programa d’activitats d’estiu molt ampli, fent èmfasi en la natura i la gastronomia, per tal que cada participant pugui escollir aquelles activitats que més s’adaptin al contingut que publiquen i a les preferències dels seus lectors. “És una gran oportunitat per Andorra, ja que persones amb una gran audiència al darrere faran de prescriptors del nostre país”, ha precisat.\nEl Travel Bloggers Meeting va començar l’any 2009 a Sevilla amb només 15 participants i l’any 2015, durant la darrera edició celebrada a Plasencia ja van ser més de 150 els bloggers seleccionats. Enguany, després de resultar la candidatura vencedora entre diferents destins, Andorra es convertirà, del 20 al 22 de maig, en la seu del Travel Bloggers Meeting 2016, una cita que portarà al Principat més de 160 bloguers “d’un perfil molt heterogeni”, segons ha indicat una de les organitzadores, María Victoria. En aquest sentit, Victoria ha explicat que “tindrem a bloguers des dels 12 anys fins als 65” i ha afegit que “estarà tot molt diversificat”, ja que tal com ha indicat, “tindrem bloguers que publiquen sobre temàtica de luxe, però també blogs d’excursionistes i familiars”.\nTot i recalcar que el Travel Bloggers Meeting “no és un congrés a l’ús i s’ha d’entendre com una trobada entre companys que comparteixen una afició”, Victoria ha comentat que en cada edició s’estableix un límit d’aforament i, per tant, s’efectua una selecció prèvia d’entre totes les sol·licituds rebudes. En aquest sentit, l’organitzadora ha explicat que a banda de la qualitat del contingut publicat, els dos requisits fonamentals que es tenen en compte és que el blog en qüestió tingui una antiguitat mínima de sis mesos de vida i que s’efectuï una activitat de publicació de forma regular. En relació al destí d’enguany, Victoria ha posat en relleu que “es van omplir totes les places abans de donar a conèixer el programa d’activitats” i en aquest sentit ha assegurat que malgrat no saber què es faria, “tothom volia venir a Andorra”.\nPel que fa a l’agenda activitats proposades, que cada bloguer podrà personalitzar d’acord a les preferències de la seva audiència, la directora de Màrqueting i Comunicació d’Andorra Turisme, Noemí Pedra, ha detallat que tot i que l’acte inaugural s’efectuarà durant la tarda del divendres 20 de maig, des de les deu del matí, tots aquells participants que arribin abans a Andorra ja comptaran amb un programa d’activitats disponible. En aquest sentit, durant la primera jornada, els bloguers podran realitzar activitats tan diverses com ara un ‘fotowalk’ per Ordino, una visita a la Casa de la Vall, gaudir de les instal·lacions de Caldea o descobrir l’entorn de Naturlàndia.\nEl dissabte serà el torn de la jornada interna de treball en què els organitzadors del TBM, a través de tallers i conferències, oferiran a tots els participants diferents eines i recursos per millorar la qualitat de les seves publicacions, mentre que el diumenge “aglutinarà un enorme ventall d’activitats”, segons ha indicat la directora de Comunicació d’Andorra Turisme.\nEn relació a les activitats programades per a la darrera jornada, que es realitzaran en grups d’entre 10 i 15 bloguers, els participants podran fer activitats com ara pujar al Comapedrosa, fer una ruta per la Vall del Madriu, descobrir la Ruta del Ferro, visitar Caldea i Naturlàndia, degustar la gastronomia del país, fer rutes a cavall i barranquisme, o conèixer la cultura a través dels diferents museus, entre altres. Quant a la inversió destinada per part d’Andorra Turisme, Noemí Pedra ha detallat que “l’aportació és mínima, ja que només s’han aportat 10.000 euros per a l’organització”, però ha indicat que els comuns i les empreses també col·laboraran mitjançant l’aportació de personal, instal·lacions i serveis.\nFinalment, María Victoria ha aprofitat l’acte de presentació del Travel Bloggers Meeting 2016 per fer una crida tant a les institucions com a les empreses per recordar que “les persones que visitaran les vostres cases tenen una enorme audiència al darrere” i, per tant, “al final faran difusió de la seva experiència a través dels seus canals”.\nEntrada Anterior: La companyia Carbassó estrena l’obra E.R. per celebrar els seus 10 anys en actiu\nEntrada següent: El Tribunal de Comptes constata que els excònsols de Sant Julià van pagar 10.200 euros amb targeta de crèdit sense justificar\nDetectats falsos correus demanant Bitcoins a gent que suposadament ha visitat pàgines pornogràfiques\nEl Festival Internacional Orgue&nd continua demà a Escaldes\nArbustos per a la façana\n800 anys de l’Orde de la Mercè


Cirurgia de paràlisi facial - Cirugia Estética Andorra\nHomeCaraCirurgia de paràlisi facial\nCirurgia de paràlisi facial\nLa paràlisi facial consisteix en la paràlisi motora parcial o total de la musculatura de la mímica d’una hemicara, que és innervada pel nervi facial (setè nervi parell cranial).\nEs deu a nombroses alteracions congènites com la síndrome de Parry-Romberg (atròfia progressiva hemifacial), de Moebius (és una complexa anomalia congènita caracteritzada per una falta d’expressió facial), de Binder (caracteritzat per una hipoplàsia de terç medo), etc.. En un segon grup destaquen les malalties adquirides tumorals, traumàtiques i aquelles seqüeles derivades de tractaments mèdics previs.\nCirurgia reconstructiva de la paràlisi facial\nLa cirurgia reconstructiva en la paràlisi facial instal·lada fa servir tècniques tant estàtiques com dinàmiques.\nNo comporten moviment de la banda paralitzada; consisteixen en suspensions de les parts toves que pengen per l’absència del to muscular, per simetritzar amb el costat no afectat.\nIntenten restaurar el moviment, la funció perduda, requerint trasplantaments de teixits com el penjoll del múscul gracilis.\nÉs possible que una paràlisi facial d’instauració aguda i sense causa aparent (paràlisi de Bell o “a frigore”) se solucioni amb un tractament mèdic. Però en casos cronificats seran necessàries cirurgies reconstructives seriades, molt protocolitzades, i en què intervindran procediments microquirúrgics (empelts nerviosos, trasplantaments de nervis microvascularitzats, trasplantaments de músculs microvascularitzats) i no microquirúrgics; però on intervenen també penjolls musculars, i estàtics (suspensions, fixacions , “líftings” múltiples, etc.).\nEls trasplantaments de teixit adquireixen una gran rellevància en aquest camp. Tant per substituir regions facials afectades com per recuperar la funció d’una estructura tan complexa com el sistema muscular mímic, responsable tant de l’obertura / tancament dels esfínters bucal i ocular com de l’expressió facial.\nEl procés de reconstrucció en els pacients amb paràlisi facial és clarament individualitzat ja que el nivell de lesió de nervi, el mecanisme que va provocar la lesió i el temps d’evolució, condicionen el pla terapèutic i l’evolució.\nEl pacient ha de ser molt conscient de la complexitat d’aquests procediments així com del “timing” o temps quirúrgics necessaris i ajustats a cada cas en funció del tipus de desordre com de la resposta mèdica i quirúrgica.


La Festa Major de Solsona triplica el pressupost dels actes de nit per als joves - Regió7 :: El Diari de la Catalunya Central\nLa Festa Major de Solsona triplica el pressupost dels actes de nit per als joves\nDesprés de l'edició de l'any passat, es va obrir un procés participatiu amb entitats i ciutadans\nEl dissenyador del cartell, Aleix Albareda arxiu particular\nLa 364a Festa Major de Solsona, que se celebrarà del 7 a l'11 de setembre, triplica enguany el pressupost dels actes nocturns per als joves, que ascendeix a 20.000 euros, i duplica el dels espectacles per al públic infantil i familiar, amb una assignació de 4.500 euros. La regidora Sara Alarcón ha explicat que s'han incorporat algunes de les aportacions del procés participatiu sobre la festa realitzat l'any passat. Així mateix, s'ha presentat el disseny del cartell d'enguany, signat per segon any consecutiu per l'artista solsoní Aleix Albareda.\nLes novetats de la celebració seran la mostra de cultura popular, el canvi de data del VII Concurs de Músics al Carrer, que tindrà lloc el dijous 7 de setembre, a més dels diversos actes organitzats pel Consell d'Adolescents, així com una aposta més decidida pels espectacles infantils i els concerts joves.\nLa majoria de novetats introduïdes s'han d'associar a la vintena d'aportacions que l'any passat van fer entitats, ciutadans a títol individual i els dos grups municipals a l'oposició (PDeCAT i ApS-CUP). D'altra banda, Joventut Solsonina, organitzadora del Concurs de músics al carrer i de dues nits joves, ha passat de 6.000 euros a 20.000 de pressupost per organitzar els concerts dels dies 7 i 9 de setembre (la despesa inclou també la sonorització i l'adquisició de gots reutilitzables). El concert de Zoo i Xeic!, de dissabte, serà el plat fort.\nEl cap de setmana previ a la festa major hi haurà activitats «de reclam», segons la regidora de Cultura, Sara Alarcón. Després de vint-i-tres edicions, enguany la Tractorada Popular del Solsonès farà un parèntesi a causa de l'hora de sortida dels autocars a Barcelona per participar a la mobilització de la Diada.


elRacódeKuàizi: Buried (Enterrat)\nQuan arribes al cinema pensat en veure aquesta pel·lícula, penses en tot allò que has anat sentint.\nPrimer et ve al cap si realment aguantaràs 95 minuts mirant a un home dins d’una caixa.\nSeguint amb aquest fil, penses en la gent que diuen que ha marxat als primers 5 minuts perquè estava molt atabalada.\nDesprés comences a pensar si serà per tant.\nI quan estàs assegut, després dels primers minuts interminables de crèdits, i comença la peli (tot negre durant uns 3 minutets més), comences a dir-te que com segueixi així reclamaràs els 7’50€ de la entrada.\nEl cert es que la pel·lícula no es per tant, en tots els sentits.\nLa claustrofòbia: Els canvis de llum dins del taüt i l’activitat frenètica del home dins d’ell la fan entretinguda. Es clar, que si et vas atabalar amb “Última llamada” (82 minuts en una cabina telefònica) potser millor que no la vagis a veure. Això es qüestió de gustos. Per a mi aquest tema està ben tractat per poder aguantar la durada de la cinta.\nCom a totes les pelis on l’actor pot actuar de varies maneres, t’enfades si no fa el que tu faries, i es que: si entra una serp dins del taüt: que es més fàcil? matar-la amb una navalla o calar foc a tota la caixa amb tu a dins?\nEl mòbil dona molt joc, i en algunes ocasions fa riure: música d’espera per passar-lo amb l’FBI, contestadors “divertits”, trucades surrealistes… però allò de: enterrat amb un mòbil amb poca bateria, tampoc és cert, té tres ralles i al final de tot encara pot xerrar (i això que no para d’utilitza-lo).\nEl final: me’l esperava, però es cert que si acabés d’una altre manera no tindria sentit.\nEl més sorprenent: la trucada del cap de personal de l’empresa.\nEl que no em va agradar: en els moments que la pantalla es totalment negre desconnectes molt de la història.


VÍDEO: Dofins a vista de dron a la Costa Brava - Regió7 :: El Diari de la Catalunya Central\nVÍDEO: Dofins a vista de dron a la Costa Brava\nGraven un grup d'una vintena d'exemplars al litoral català\nredacció 19.05.2017 | 20:37\nEl projecte "noa18nusos" va néixer l´any 2008 quan es van aplegar Tres amics que compartien afició per la vida al mar i la navegació van iniciar el 2008 el projecte 'noa18nusos'. Des d'aleshores, han fet nombroses observacions de cetacis. La darrera ha estat aquesta setmana i ens deixa imatges espectaculars, gràcies a la gravació amb un dron.\nEls autors del projecte expliquen que a la zona del Cap de Begur van avistar un ronqual, que no van poder gravar, i més de 20 dofins ratllats "que han estat jugant amb el nostre veler Actium II una bona estona". Aquestes són les imatges:


Política de privacitat – NARTEX BARCELONA\n1.- Informació sobre el responsable del tractament de les dades personals\nEl responsable del tractament de les dades recollides a través del lloc web: https://www.nartexbarcelona.com (d’ara endavant citat com la “Web” o el “Lloc web”) és NARTEX TPB ASSESSORAMENT I CONSULTORIA amb C.I.F. nº B65237208, amb domicili en c/ Empordà, núm. 17, 08420, Canovelles (Espanya), i inscrita en el Registre Mercantil de la província de Barcelona al Tom 41643, Foli 177, Fulla: B391834. D’ara endavant NARTEXBARCELONA.\nPots posar-te en contacte amb NARTEX BARCELONA, per a qualsevol aspecte relacionat amb aquesta política de privadesa, en l’adreça de correu electrònic info@nartexbarcelona.com.\nEn NARTEX BARCELONA tractarem les teves dades personals, recollides a través del Lloc web amb les següents finalitats:\n1. a) En cas de contractació dels béns i serveis oferts a través del Lloc web, per mantenir la relació contractual, així com la gestió, administració, informació, prestació i millora del servei.\n2. b) Enviament d’informació sol·licitada a través dels formularis disposats en el Lloc web.\n3. c) Remetre butlletins (newsletters), així com comunicacions comercials de promocions i/o publicitat del Lloc web.\nEt recordem que pots oposar-te a l’enviament de comunicacions comercials per qualsevol via i a qualsevol moment, remetent un correu electrònic a l’adreça de correu electrònic indicada anteriorment. Els camps d’aquests registres són d’emplenament obligatori, sent impossible realitzar les finalitats expressades si no s’aporten aquestes dades.\n2.2. Durant quant temps es conservessin les dades personals recollits?\nLes dades personals proporcionades es conservaran mentre es mantingui la relació comercial o ens sol·licitis la seva supressió i durant el termini pel qual es poguessin derivar responsabilitats legals pels serveis prestats.\n1. a) La sol·licitud d’informació i/o la contractació dels serveis de NARTEX BARCELONA, els termes dels quals i condicions es posaran a la teva disposició en tot cas, de forma prèvia a una eventual contractació.\n2. b) El consentiment lliure, específic, informat i inequívoc, mentre que t’informem posant a la teva disposició la present política de privadesa, que després de la lectura de la mateixa, en cas d’estar conforme, pots acceptar mitjançant una declaració o una clara acció afirmativa, com el marcat d’una casella disposada a aquest efecte.\nEn cas que no ens facilitis les teves dades o les facis de forma errònia o incompleta, no podrem atendre la teva sol·licitud, resultant del tot impossible proporcionar-te la informació sol·licitada o dur a terme la contractació dels serveis.\nLes dades no es comunicaran a cap tercer aliè a NARTEXBARCELONA, excepte obligació legal.\nTenim contractats els següents proveïdors de serveis, que s’han compromès al compliment de les disposicions normatives d’aplicació en matèria de protecció de dades, al moment de la seva contractació:\n1&1 Internet Espanya S.L.O, Avinguda de la Vega, 1 – Edifici Veganova, (Edif.3 planta 5º porta C), 28108 Alcobendas (Madrid) Espanya, amb NIF B85049435, que proporciona serveis d’allotjament de web (hosting). Es pot consultar aquesta política de privadesa i altres aspectes legals d’aquesta companyia al següent enllaç:\nSi en el marc de la relació comercial establerta amb NARTEXBARCELONA se sol·licités donar d’alta dominis públics en internet, la informació administrativa, tècnica i de contacte associada a aquests serveis serà facilitada a Whois així com a registres nacionals i internacionals de dades una vegada s’hagi registrat un nom de domini. Aquestes bases de dades i aquestes dades públiques associades als dominis són consultables des de qualsevol part del món.\nPer exemple, per al registre d’un domini .és algunes dades de caràcter personal han de facilitar-se a l’Entitat Pública Empresarial Red.es. Igualment aquesta informació pot consultar-se des de qualsevol part del món i és pública des de l’adreça https://www.nic.es.\nCom interessat que ens has proporcionat les teves dades personals, tens ple dret a obtenir confirmació sobre si en NARTEX BARCELONA estem tractant les teves dades personals, i en concret estàs facultat per exercitar els següents drets que la normativa en matèria de protecció de dades et reconeix, conforme al previst en la mateixa:\n• Dret d’ACCÉS a les teves dades personals.\n• Dret per sol·licitar la RECTIFICACIÓ de les dades inexactes.\n• Dret per sol·licitar la seva SUPRESSIÓ quan, entre altres motius, les dades ja no siguin necessàries per a les finalitats que van ser recollides.\n• En determinades circumstàncies, podràs sol·licitar la LIMITACIÓ DEL TRACTAMENT de les teves dades, en aquest cas únicament les conservarem per a l’exercici o la defensa de reclamacions.\n• En determinades circumstàncies i per motius relacionats amb la seva situació particular, els interessats podran exercitar el seu dret d’OPOSICIÓ al tractament de les seves dades. Deixarem de tractar les dades, excepte per motius legítims imperiosos, o l’exercici o la defensa de possibles reclamacions.\n• En determinades circumstàncies i per motius relacionats amb la teva situació particular, podràs sol·licitar el teu dret a la PORTABILITAT de les dades.


Al 2021 canvien els dies de recollida de fems als establiments | comarquesnord\nAl 2021 canvien els dies de recollida de fems als establiments\nL’Ajuntament de Morella consciència sobre la importància de reciclar durant el Nadal\nL’Ajuntament de Morella vol conscienciar a la població sobre la importància de continuar amb el reciclatge durant els dies de Nadal. Es tracta de dies en els quals s’incrementa el volum de les deixalles i és necessari continuar amb la separació dels residus reciclables. Així, des del consistori es demana fer un bon ús dels horaris i de les zones dels contenidors, així com ser responsables amb els materials que cal portar a l’ecoparc.\nA més, amb l’entrada de l’any 2021, es canvien els dies del servei especial de recollida del reciclatge als establiments de la ciutat. Aquest es realitzarà els dimarts i divendres de cada setmana, de manera que es millora el servei. Finalment, també canviarà la recollida de residus voluminosos, la qual serà l’últim dijous de cada mes. Per a utilitzar aquest servei, cal sol·licitar-ho a les oficines de l’Ajuntament de Morella al telèfon 964 16 00 34 o al correu electrònic ajuntament@morella.net.